b'\n_START_ARTICLE_\nSitra\n_START_PARAGRAPH_\nSitra (arab. \xd8\xb3\xd8\xaa\xd8\xb1\xd8\xa9\xc2\xa0= Sitrah)\xc2\xa0\xe2\x80\x93 sala Bahreino \xc4\xaflankoje, prie pat \xc5\xa1iaur\xc4\x97s rytini\xc5\xb3 Bahreino salos krant\xc5\xb3. Priklauso Bahreino Vidurinei muchafazai. \xc5\xa0iaurin\xc4\x97 dalis patenka \xc4\xaf Tublio \xc4\xaflank\xc4\x85. Sitra tiltais sujungta su Bahreino sala._NEWLINE_Seniau Sitra buvo dykuminga sala su palmi\xc5\xb3 girait\xc4\x97mis, \xc5\xabkiais, mangrovi\xc5\xb3 s\xc4\x85\xc5\xbealynais. Dabar visa sala urbanizuota ir industrializuota, joje gyvena ~40 t\xc5\xabkst. \xc5\xbemoni\xc5\xb3. Yra naftos saugyklos, galutinis dujotiekio \xc4\xaf Dahran\xc4\x85 ta\xc5\xa1kas. Veikia tarptautin\xc4\x97 mokykla, sporto klubas. Dauguma gyventoj\xc5\xb3\xc2\xa0\xe2\x80\x93 \xc5\xa1iitai bahreinie\xc4\x8diai, yra ind\xc5\xb3, pakistanie\xc4\x8di\xc5\xb3._NEWLINE_Sitr\xc4\x85 sudaro \xc5\xa1ios gyvenviet\xc4\x97s: Markubanas, Vadjanas, Charid\xc5\xbeija, Garija, Mahaza, Sfala, Abul Ai\xc5\xa1as.'